CELEX: 52018PC0505
Language: el
Date: 2018-07-02
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την κατανομή των αλιευτικών δυνατοτήτων βάσει του πρωτοκόλλου σχετικά με την εφαρμογή της συμφωνίας αλιευτικής σύμπραξης μεταξύ της Δημοκρατίας της Ακτής του Ελεφαντοστού και της Ευρωπαϊκής Κοινότητας (2018-2024)

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 2.7.2018
            COM(2018) 505 final
            2018/0268(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την κατανομή των αλιευτικών δυνατοτήτων βάσει του πρωτοκόλλου σχετικά με την εφαρμογή της συμφωνίας αλιευτικής σύμπραξης μεταξύ της Δημοκρατίας της Ακτής του Ελεφαντοστού και της Ευρωπαϊκής Κοινότητας (2018-2024)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               
                  Βάσει των σχετικών διαπραγματευτικών οδηγιών
                     1
                  , η Επιτροπή διεξήγαγε διαπραγματεύσεις με την κυβέρνηση της Ακτής Ελεφαντοστού με σκοπό τη σύναψη νέου πρωτοκόλλου της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Ακτής του Ελεφαντοστού
                     2
                  . Μετά το πέρας των διαπραγματεύσεων, μονογραφήθηκε νέο πρωτόκολλο στις 16 Μαρτίου 2018. Το πρωτόκολλο καλύπτει περίοδο έξι ετών από την ημερομηνία έναρξης της προσωρινής του εφαρμογής, ήτοι από την ημερομηνία της υπογραφής του, όπως αναφέρεται στο άρθρο 15. 
               
               
                  Κύριος στόχος του νέου πρωτοκόλλου είναι η παροχή αλιευτικών δυνατοτήτων για τα ενωσιακά σκάφη στα ύδατα της Ακτής Ελεφαντοστού, με βάση τις βέλτιστες διαθέσιμες επιστημονικές γνωμοδοτήσεις και λαμβανομένων υπόψη των συστάσεων της Διεθνούς Επιτροπής για τη Διατήρηση των Θυννοειδών του Ατλαντικού (ICCAT). Στο νέο αυτό πρωτόκολλο λαμβάνονται υπόψη τα αποτελέσματα αξιολόγησης του προηγούμενου πρωτοκόλλου (2014-2018) και αξιολόγησης προοπτικών σχετικά με το ενδεχόμενο σύναψης νέου πρωτοκόλλου. Και οι δύο αξιολογήσεις πραγματοποιήθηκαν από εξωτερικούς εμπειρογνώμονες. Το πρωτόκολλο θα δώσει επίσης τη δυνατότητα στην Ευρωπαϊκή Ένωση και στη Δημοκρατία της Ακτής του Ελεφαντοστού να συνεργαστούν πιο στενά με σκοπό την προώθηση της υπεύθυνης εκμετάλλευσης των αλιευτικών πόρων στα ύδατα της Ακτής Ελεφαντοστού και τη στήριξη των προσπαθειών της Ακτής Ελεφαντοστού για την ανάπτυξη της γαλάζιας οικονομίας της, προς το συμφέρον και των δύο μερών.
               
               
                  Το πρωτόκολλο προβλέπει αλιευτικές δυνατότητες στις εξής κατηγορίες:
               
               
                  –
                        28 θυνναλιευτικά γρι-γρι·
               
               
                  –
                        8 παραγαδιάρικα επιφανείας.
               
               
                  Είναι σκόπιμο να καθοριστεί η κλείδα κατανομής των αλιευτικών δυνατοτήτων μεταξύ των κρατών μελών.
               
            
            
               2.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  Διεξήχθησαν διαβουλεύσεις με τα ενδιαφερόμενα μέρη κατά τη διάρκεια της εκ των υστέρων και της εκ των προτέρων αξιολόγησης, όσον αφορά το ενδεχόμενο σύναψης νέου πρωτοκόλλου μεταξύ της Ευρωπαϊκής Ένωσης και της Δημοκρατίας της Ακτής του Ελεφαντοστού. Διεξήχθησαν επίσης διαβουλεύσεις με εμπειρογνώμονες των κρατών μελών και του κλάδου στο πλαίσιο συνεδριάσεων τεχνικής φύσεως. Από τις εν λόγω διαβουλεύσεις προέκυψε ότι θα ήταν επωφελές για την Ευρωπαϊκή Ένωση και τη Δημοκρατία της Ακτής του Ελεφαντοστού να συνάψουν νέο πρωτόκολλο της αλιευτικής συμφωνίας.
               
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               Η παρούσα διαδικασία κινείται παράλληλα με τις διαδικασίες που αφορούν την απόφαση του Συμβουλίου για την υπογραφή του πρωτοκόλλου, καθώς και την απόφαση του Συμβουλίου για τη σύναψη του ίδιου του πρωτοκόλλου. 
            
            
               2018/0268 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την κατανομή των αλιευτικών δυνατοτήτων βάσει του πρωτοκόλλου σχετικά με την εφαρμογή της συμφωνίας αλιευτικής σύμπραξης μεταξύ της Δημοκρατίας της Ακτής του Ελεφαντοστού και της Ευρωπαϊκής Κοινότητας (2018-2024)
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
         
         
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Στις 17 Μαρτίου 2008 το Συμβούλιο εξέδωσε τον κανονισμό (ΕΚ) αριθ. 242/2008 του Συμβουλίου
                  3
                για τη σύναψη συμφωνίας αλιευτικής σύμπραξης μεταξύ της Ευρωπαϊκής Ένωσης και της Δημοκρατίας της Ακτής του Ελεφαντοστού (εφεξής η «συμφωνία»).
            
            
               (2)Το τελευταίο πρωτόκολλο της συμφωνίας λήγει στις 30 Ιουνίου 2018.
            
            
               (3)Η Επιτροπή διαπραγματεύθηκε, εξ ονόματος της Ευρωπαϊκής Ένωσης, νέο πρωτόκολλο σχετικά με την εφαρμογή της συμφωνίας (εφεξής το «πρωτόκολλο»). Μετά το πέρας των διαπραγματεύσεων, μονογραφήθηκε σχέδιο πρωτοκόλλου στις 16 Μαρτίου 2018. 
            
            
               (4)Σύμφωνα με την απόφαση 2018/…/EΕ του Συμβουλίου
                  4
               , νέο πρωτόκολλο που καθορίζει τις αλιευτικές δυνατότητες και τη χρηματική αντιπαροχή που προβλέπει η συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας της Ακτής του Ελεφαντοστού (εφεξής το «πρωτόκολλο») υπεγράφη στις [να προστεθεί η ημερομηνία].
            
            
               (5)Οι αλιευτικές δυνατότητες θα πρέπει να κατανεμηθούν μεταξύ των κρατών μελών για όλη τη διάρκεια εφαρμογής του πρωτοκόλλου.
            
            
               (6)Ο κανονισμός (ΕΕ) 2017/2403 προβλέπει, στο άρθρο 12, ότι κατά τη διάρκεια ορισμένου έτους ή άλλης αντίστοιχης περιόδου εφαρμογής πρωτοκόλλου συμφωνίας σύμπραξης βιώσιμης αλιείας (ΣΣΒΑ) και λαμβανομένων υπόψη των περιόδων ισχύος αχρησιμοποίητων αδειών αλιείας, θα πρέπει να ενημερώνονται τα κράτη μέλη με σκοπό την ενδεχόμενη ανακατανομή των αχρησιμοποίητων αλιευτικών δυνατοτήτων.
            
            
               (7)Το πρωτόκολλο θα εφαρμόζεται σε προσωρινή βάση από την ημερομηνία της υπογραφής του, προκειμένου να εξασφαλιστεί η ταχεία έναρξη των αλιευτικών δραστηριοτήτων των ενωσιακών σκαφών. Ως εκ τούτου, ο παρών κανονισμός θα πρέπει επίσης να εφαρμόζεται από την ίδια ημερομηνία,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               (1)
                     Οι αλιευτικές δυνατότητες που έχουν καθοριστεί βάσει του πρωτοκόλλου σχετικά με την εφαρμογή της συμφωνίας αλιευτικής σύμπραξης μεταξύ της Ευρωπαϊκής Ένωσης και της Δημοκρατίας της Ακτής του Ελεφαντοστού κατανέμονται μεταξύ των κρατών μελών ως εξής:
            
            
               α)
                     θυνναλιευτικά γρι-γρι:
            
            
               Ισπανία:
                     
                     [16]
                     σκάφη
            
            
               Γαλλία:   
                     
                     [12]
                     σκάφη
            
            
               β)
                     παραγαδιάρικα επιφανείας:
            
            
               Ισπανία:
                     
                     [6]
                     σκάφη
            
            
               Πορτογαλία:
                     
                     [2]
                     σκάφη
            
            
         
         
            
               (2)
                     Ο κανονισμός (ΕΕ) 2017/2403 σχετικά με τη βιώσιμη διαχείριση των εξωτερικών αλιευτικών στόλων εφαρμόζεται με την επιφύλαξη της αλιευτικής συμφωνίας μεταξύ της Ευρωπαϊκής Ένωσης και της Δημοκρατίας της Ακτής του Ελεφαντοστού.
            
            
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Εγκρίθηκαν κατά την 3595η συνεδρίαση του Συμβουλίου «Παιδεία, Νεολαία, Πολιτισμού και Αθλητισμού» στις 15 Φεβρουαρίου 2018.
               
               
                  
                     (2)
                  
                        ΕΕ L 170 της 22.6.2013, σ. 2.
               
               
                  
                     (3)
                  
                        Κανονισμός (ΕΚ) αριθ. 242/2008 του Συμβουλίου, της 17ης Μαρτίου 2008, για τη σύναψη συμφωνίας αλιευτικής σύμπραξης μεταξύ της Ευρωπαϊκής Κοινότητας αφενός, και της Ακτής Ελεφαντοστού αφετέρου (ΕΕ L 75 της 18.3.2008, σ. 51)
               
               
                  
                     (4)
                  
                        ΕΕ L ... της ..., σ. .